CELEX: 62010CJ0311
Language: bg
Date: 2011-10-27 00:00:00
Title: Решение на Съда (шести състав) от 27 октомври 2011 г.#Европейска комисия срещу Република Полша.#Неизпълнение на задължения от държава членка - Директива 2007/46/EО - Одобрение на моторните превозни средства и техните ремаркета и на системи, компоненти и отделни технически възли, предназначени за такива превозни средства - Липса на транспониране в определения срок - Непълно транспониране.#Дело C-311/10.

Решение на Съда (шести състав) от 27 октомври 2011 г. — Комисия/Полша
      (Дело C‑311/10)
      „Неизпълнение на задължения от държава членка — Директива 2007/46/EО — Одобрение на моторните превозни средства и техните ремаркета, както и на системи, компоненти и отделни технически възли,
         предназначени за такива превозни средства — Липса на транспониране в определения срок — Непълно транспониране“
      
      1.                     Държави членки — Задължения — Изпълнение на директивите — Неизпълнение на задължения — Обосновка, изведена от затруднения
            при тълкуването — Недопустимост (член 258 ДФЕС) (вж. точка 16)
      2.                     Право на Съюза — Тълкуване — Текстове, изготвени на различни езици — Разлики между различните езикови редакции — Вземане предвид
            на общата структура и на целта на разглежданата уредба (вж. точка 18)
      3.                     Актовe на институциите — Директиви — Изпълнение от държавите членки — Необходимост от ясно и точно транспониране — Евентуално
            последващо изменение на приложенията, определящи техническите аспекти и условията за прилагане на Директивата — Липса на отражение
            върху задължението за транспониране на Директивата (член 288, трета алинея ДФЕС) (вж. точки 24, 25 и 77)
      4.                     Иск за установяване на неизпълнение на задължения — Доказване на неизпълнението — Доказателствена тежест върху Комисията —
            Презумпции — Недопустимост — Неизпълнение на предвиденото в директива задължение на държавите членки за предоставяне на информация —
            Последици (член 4, параграф 3 ДЕС;членове 17 ДФЕС и 258 ДФЕС) (вж. точки 30, 32, 33 и 52)
      5.                     Актовe на институциите — Директиви — Изпълнение от държавите членки — Транспониране на директива без законодателни мерки —
            Условия — Наличие на общ правен контекст, гарантиращ пълното прилагане на Директивата (член 288, трета алинея ДФЕС) (вж. точки
            40 и 47)
      6.                     Актовe на институциите — Директиви — Изпълнение от държавите членки — Необходимост от пълно транспониране (член 288, трета
            алинея ДФЕС) (вж. точки 48 и 50)
      Предмет 
      
         
               Неизпълнение на задължения от държава членка — Неприемане или несъобщаване в предвидения срок на необходимите разпоредби за
                  съобразяване с Директива 2007/46/ЕО на Европейския парламент и на Съвета от 5 септември 2007 година за създаване на рамка
                  за одобрение на моторните превозни средства и техните ремаркета, както и на системи, компоненти и отделни технически възли,
                  предназначени за такива превозни средства (Рамкова директива) (OВ L 263, стр. 1)
               
            Диспозитив 
      
         
                  1)
               
               
                  
               
               
                  	Като не е уведомила Комисията за законовите, подзаконовите и административните разпоредби, приети в изпълнение на Директива
                     2007/46/ЕО на Европейския парламент и на Съвета от 5 септември 2007 година за създаване на рамка за одобрение на моторните
                     превозни средства и техните ремаркета, както и на системи, компоненти и отделни технически възли, предназначени за такива
                     превозни средства, Република Полша не е изпълнила задълженията си по член 48 от тази директива. 
                  
               
            
         
                  2)
               
               
                  
               
               
                  	Като не е приела в предписания срок всички законови, подзаконови и административни разпоредби, необходими за изпълнението
                     на Директива 2007/46/ЕО, Република Полша не е изпълнила задълженията си по член 48 от тази директива.
                  
               
            
         
                  3)
               
               
                  
               
               
                  	Осъжда Република Полша да заплати съдебните разноски.